# data[].attributes.body
E para pechar este mes....Parabéns a Olalla Liñares e ao seu alumnado polo premio na categoría de ESO neste certame

# data[].attributes.body
As dúas alumnas, Iria Zubiela Núñez e Laura González Trillo, agora cursando 1º de Bacharelato no noso centro, coordinadas polo seu profesor de Economía Fernando Pérez Torres, fixeron a reportaxe pouco antes do confinamento no que investigaron o mercado do peixe na comarca muradana. Para iso fixeron varias entrevistas aos protagonistas dese mercado (mariñeiros, patróns, traballadores da lonxa, poxadores, etc). A reportaxe foi publicada en La Voz de Galicia o día 21 de outubro. Se queredes ler a reportaxe completa e ver o vídeo da entrevista podedes facelo seguindo o enlace

# data[].attributes.attachment_link.readable_text
A pesca supón para Muros unha das máis importantes fontes de ingresos, segundo datos do ISM (Seguridade Social) e da confraría de pescadores. Na lonxa de Muros vendéronse máis de 985.000 quilos de peixe no 2019 por un importe de máis de 3,3 millóns de euros, que aínda que son cifras importantes atópanse lonxe dos máis de 4 millóns de quilos vendidos no 2017 por máis de 7 millóns de euros. No sector pesqueiro están empregadas sobre 500 persoas en Muros.

Como todo mercado, ten tres elementos fundamentais: oferta, demanda e produto que se intercambia. A oferta está formada polos pescadores que venden o seu peixe na lonxa; a demanda serían os compradores que asisten ás poxas; e o produto que se intercambia é o peixe.
Este sistema ten o seu inicio cos pescadores que van ao mar en busca de peixe. É o caso de Juan, patrón do barco Meira da costa, e David, mariñeiro de baixura. O que máis pescan son xurelos, xarda e polbo. Para isto, Juan de vez en cando pasa algún que outro día fóra da casa, en cambio David ven tódolos días a terra. Precisamente a Juan unha das cousas que menos lle gusta do seu traballo e que non lle pode dedicar todo o tempo que quere á súa familia. El está arredor de oito horas diarias pescando, e por iso cando non sae ao mar debido ao mal tempo, o aproveita: "Hai veces que ata agradezo algún día de relax sen saír ao mar arranxando algún aparello", comenta.

Vendedores e compradores da lonxa cren que o prezo do peixe non compensa o esforzo de collelo

En xeral, no sector portuario de Muros, tanto pescadores coma compradores, todos pensan que o prezo do peixe non lles compensa en relación ao esforzo que supón levalo ás mesas. Juan pon coma exemplo que el ten vendido pescadilla a tres euros o quilo, e despois ve no mercado que pode estar a 12 euros. Estes prezos dependen da oferta e da demanda e poden variar segundo a época do ano, por exemplo en entroido baixa porque a xente prefire comer carne.
Lola, unha compradora nas poxas e vendedora ambulante que fai máis de 300 quilómetros diarios na súa furgoneta para chegar ás aldeas e vilas nas que reparte o peixe, explica que a súa profesión ten un risco importante de perda de cartos. Ela non ten unha venda garantida e o peixe non se pode gardar moito tempo: "Sempre podes ter unha mala xogada".

POUCA COMPRA POR INTERNET
Os prezos do peixe determínanse nas poxas que se celebran todas as tardes na lonxa, de luns a venres. Ao contrario de moitas poxas, nas de peixe o poxador empeza desde unha cantidade moi alta e comeza a contar cara atrás; o comprador, cando o poxador chega a cantidade que cree axeitada, mándalle parar. "Con este sistema trátase de aforrar tempo", din na empresa Curropesca. Aínda que en moitos sitios estaban poxando o peixe por Internet, en Muros "non hai unha gran cantidade de peixe, e así o beneficio tamén queda na zona". Nestas operacións, explica Kiko, outro comprador da mercadoría, soen comprar entre 80-100 quilos.

# data[].attributes.attachment_link.title
A lonxa de Muros, pescado e solidariedade

# data[].attributes.attachment_link.description
A pesca supón para Muros unha das máis importantes fontes de ingresos, segundo datos do ISM (Seguridade Social) e da confraría de pescadores. Na lonxa de Muros vendéronse máis de 985.000 quilos de peixe no 2019 por un importe de máis de 3,3 millóns de euros, que aínda que son cifras importantes atópanse lonxe dos máis de 4 millóns de quilos vendidos no 2017 por máis de 7 millóns de euros.

# data[].attributes.body
Nominacións Premios Martín Códax..... A "nosa Olalla" anda por aí na categoría músicas do mundo.... moita "merda"!!"!

# data[].attributes.body
Agardando ao taboleiro físico no Centro

# data[].attributes.body
CONCURSO VIÑETAS

# data[].attributes.body
@s profes tamén fomos do Xabarín... Por unha canle infantil en galego!

# data[].attributes.attachment_link.readable_text
Unha nutrida representación de profesionais da música, do audiovisual, do teatro e da industria editorial de Galiza, así como representantes de colectivos sociais e de todos os ámbitos do ensino arrouparon en Compostela o lanzamento da Proposición Non de Lei de Iniciativa Popular Xabarín. Unha PNL impulsada pola Mesa pola Normalización Lingüística no Parlamento de Galiza co obxectivo de instar o goberno galego "a tomar as medidas precisas para mellorar a programación infantil e xuvenil en galego".

A petición demanda que a CRTVG aumente a oferta en galego destinada á infancia e á mocidade nas televisións públicas a través dunha canle "con programación atractiva, actual, educativa e de produción galega dirixida ao público infantil e xuvenil e dispoñíbel en todas as plataformas dixitais, así como nunha App actualizada que conten ademais con programas e xogos".

Celia Armas, secretaria xeral da Mesa, recordou que a proposta tamén instará ao goberno de Feixoo a adoptar as medidas e accións precisas para garantir a opción dobrada e lexendada ao galego nas plataformas dixitais e que TVE emita con opción dobrada ao galego todos os contidos da súa canle infantil e xuvenil e da súa App para o público infantil. "O goberno galego deberá tamén adoptar as medidas necesarias que permitan a recepción mutua RTP - TVG en Galiza e Portugal segundo o contemplado na Carta Europea de Linguas Rexionais ou Minoritarias", salientou.

O presidente da Mesa, Marcos Maceira, recordou na presentación que a petición reuniu a través da web case 15.000 sinaturas. Foi, precisamente, a velocidade e a intensidade con que a sociedade galega respondeu á proposta o que levou a entidade de defensa da lingua a transformar o que inicialmente era unha petición nunha iniciativa popular que cumprise todos os requisitos para poder ser debatida e aprobada no Parlamento. "Día a día demostran ademais que máis que demanda o que hai é necesidade, como a hai para calquera sociedade avanzada mais que no noso caso é urxencia", asegurou, "como demostra esta iniciativa que nace coa participación de ducias de colectivos do sector da cultura mais tamén das asociación de nais e pais, organizacións xuvenís, a grande maioría da representación sindical do profesorado galego ou os xa máis de 200 estabelecementos comerciais onde se recollerán as sinaturas nos próximos días asi que a Xunta electoral valide, sele e numere os pregos onde se recollerán".

O apoio concrétase na posta en marcha dun grupo impulsor da iniciativa popular no que están representadas as principais asociacións profesionais da cultura galega (AAAG, AELG, AGAG, AGEM, AGPI, AGPTI, Escena Galega, Músicas ao vivo e Asociación de Profisionais da Dobraxe); artistas de referencia para o público infantil e xuvenil como Fran Amil, Magín Blanco, Pepe Carreiro, Paco Cerdeira, Pablo Díaz, Gloria Mosquera ou Uxía Lambona e a Banda Molona; empresas da industria editorial, musical e das artes escénicas como Apiario, Baobab, Charlatana, Culturactiva, Editorial Galaxia ou Xerais; colectivos sociais como a Federación Galiza Cultura ou as ANPAS Galegas; e organizacións do ensino como Erguer, ANEGA, AS-PG, Nova Escola Galega, CIG Ensino, CSIF Ensino ou STEG.

# data[].attributes.attachment_link.title
"É unha necesidade": bota a andar a iniciativa popular por unha canle infantil e xuvenil en galego

# data[].attributes.attachment_link.description
Unha nutrida representación de profesionais da música, do audiovisual, do teatro e da industria editorial de Galiza, así como representantes de colectivos sociais e de todos os ámbitos do ensino arrouparon en Compostela o lanzamento da Proposición Non de Lei de Iniciativa Popular Xabarín.

# data[].attributes.body
Novo dicionario en rede

# data[].attributes.attachment_link.readable_text
A editorial Rinoceronte, especializada en publicar obras traducidas ao galego, vén de facer público o primeiro dicionario dixital castelán-galego. A ferramenta, que xa se pode consultar de maneira gratuíta na súa páxina web, conta con abondosa fraseoloxía e topónimos.

O seu editor, Moisés Barcia, xa participou xunto a outros autores do Dicionario fraseolóxico castelán galego e de correspondencias galego castelán Século 21 publicado pola Editorial Galaxia en 2007.

"Aínda non está completamente puído, pero aquí tendes o primeiro dicionario castelán-galego online, con sinónimos, fraseoloxía e topónimos, de acceso gratuíto para todo o mundo", aseguraba nas redes sociais. Explica que "era un material de uso interno da editorial, pero pareceunos oportuno compartilo con todos".

Ferramenta participativa

Ademais anima a participar nel. "Se tendes algunha suxestión sobre o seu funcionamento ou vedes algún erro, facédenolo saber".

Na web da editorial explican que este proxecto naceu durante o confinamento e logo decidiron poñelo en aberto. "Queremos que sexa unha ferramenta viva, que tentaremos ampliar e mellorar na medida do posíbel".

Editorial especializada en obras traducidas ao galego

Rinoceronte naceu en Cangas do Morrazo en 2005 como primeira editorial especializada en importar para a lingua galega a literatura estranxeira recente.

Ten no seu catálogo varias coleccións con obras traducidas ao galego desde o xaponés, o húngaro, o islandés, o inglés, o italiano ou o francés.

# data[].attributes.attachment_link.title
Rinoceronte pon na rede o primeiro dicionario castelán-galego dixital

# data[].attributes.attachment_link.description
A editorial Rinoceronte, especializada en publicar obras traducidas ao galego, vén de facer público o primeiro dicionario dixital castelán-galego. A ferramenta, que xa se pode consultar de maneira gratuíta na súa páxina web, conta con abondosa fraseoloxía e topónimos.

# data[].attributes.body
Recomendacións de lecturas para este mes